Николай Лилиев
На Тракия сред звучните нивя…

chitanka.info

На Тракия сред звучните нивя,

безбрежни, златокласи,

душата безметежна се унася

и аз вървя.

И аз вървя, милуван от вълните

на плодни равнини.

Сред родните поля звъни

утехата на дни честити.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.